CELEX: 32011R0165
Language: sk
Date: 2011-02-22 00:00:00
Title: Nariadenie Komisie (EÚ) č. 165/2011 z  22. februára 2011 , ktorým sa ustanovujú odpočty z určitých kvót makrely pridelených Španielsku na rok 2011 a nasledujúce roky z dôvodu nadmerného výlovu v roku 2010

23.2.2011   
            
            
               SK
            
            
               Úradný vestník Európskej únie
            
            
               L 48/11
            
         NARIADENIE KOMISIE (EÚ) č. 165/2011
   z 22. februára 2011,
   ktorým sa ustanovujú odpočty z určitých kvót makrely pridelených Španielsku na rok 2011 a nasledujúce roky z dôvodu nadmerného výlovu v roku 2010
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (1), a najmä na jeho článok 105 ods. 1 a 2,
   keďže:
   
               (1)
            
            
               Španielsku bola pridelená kvóta výlovu makrely v zónach VIIIc, IX a X a vo vodách EÚ zóny CECAF 34.1.1 na rok 2010 na základe nariadenia Rady (EÚ) č. 53/2010 (2) a na rok 2011 na základe nariadenia Rady (EÚ) č. 57/2011 (3).
            
         
               (2)
            
            
               Potom, čo Španielsko uskutočnilo výmenu s Francúzskom, a Portugalskom v súlade s článkom 20 ods. 5 nariadenia Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (4), sa znížila kvóta výlovu makrely na rok 2010.
            
         
               (3)
            
            
               Komisia prostredníctvom krížovej kontroly údajov zaznamenaných a ohlásených v rozličných fázach hodnotového reťazca od prvého výlovu až po prvý predaj odhalila nezrovnalosti v údajoch Španielska o výlove makrely v roku 2010. Tieto nezrovnalosti sa potvrdili vykonaním niekoľkých auditov, overovacích misií a inšpekcií v Španielsku v súlade s nariadením (ES) č. 1224/2009. Na základe dôkazov získaných počas vyšetrovania môže Komisia potvrdiť, že daný členský štát prekročil kvótu výlovu makrely v roku 2010 o 19 621 ton.
            
         
               (4)
            
            
               Keď Komisia skonštatuje, že členský štát prekročil kvóty výlovu, ktoré mu boli pridelené, vykonáva odpočty z budúcich kvót výlovu pre tento členský štát v súlade s článkom 105 ods. 1 nariadenia (ES) č. 1224/2009.
            
         
               (5)
            
            
               Podľa článku 105 ods. 2 nariadenia (ES) č. 1224/2009 sa odpočty z kvót výlovu vykonajú použitím koeficientov ustanovených v uvedenom odseku.
            
         
               (6)
            
            
               Odpočty uplatniteľné za nadmerný výlov v roku 2010 sú vyššie ako kvóta pridelená Španielsku na príslušnú zásobu na rok 2011.
            
         
               (7)
            
            
               Daná zásoba makrely v súčasnosti spĺňa bezpečné biologické limity a z vedeckých odporúčaní vyplýva, že situácia sa v dohľadnej budúcnosti pravdepodobne nezmení. Okamžité a úplné uplatňovanie odpočtu z kvóty výlovu makrely pre Španielsko na rok 2011 by viedlo k celkovému ukončeniu tohto rybolovu v roku 2011. Celkové ukončenie rybolovu by za týchto špecifických okolností v danom prípade mohlo mať neprimerané sociálno-ekonomické dôsledky, ktoré by sa mohli prejaviť v dotknutom odvetví rybolovu a súvisiacom spracovateľskom priemysle. Z tohto dôvodu a s ohľadom na ciele spoločnej rybárskej politiky sa v tomto konkrétnom prípade považuje za primerané pristúpiť k odpočtom potrebným na nápravu nadmerného objemu výlovu v priebehu 5 rokov (od roku 2011 do roku 2015), a v prípade potreby sa môže vykonať zvyšný odpočet z kvóty výlovu makrely pridelenej na roky nasledujúce bezprostredne po tomto období,
            
         PRIJALA TOTO NARIADENIE:
   Článok 1
   Kvóta výlovu makrely (Scomber scombrus) v zónach VIIIc, IX a X a vo vodách EÚ zóny CECAF 34.1.1 pridelená Španielsku na rok 2011 na základe nariadenia Rady (EÚ) č. 57/2011 sa zníži podľa údajov uvedených v prílohe.
   Článok 2
   Kvóta výlovu makrely (Scomber scombrus) v zónach VIIIc, IX a X a vo vodách EÚ zóny CECAF 34.1.1, ktorá sa môže prideliť Španielsku na roky 2012 až 2015, a v prípade potreby aj kvóta výlovu z tej istej zásoby, ktorá sa môže prideliť Španielsku na nasledujúce roky, sa znížia podľa údajov uvedených v prílohe.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. februára 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 343, 22. 12. 2009, s. 1.
   
      (2)  Ú. v. EÚ L 21, 26. 1. 2010, s. 1.
   
      (3)  Ú. v. EÚ L 24, 27.1.2011, s. 1.
   
      (4)  Ú. v. EÚ L 358, 31.12.2002, s. 59.
   
      PRÍLOHA
      
                  Zásoba
               
               
                  Pôvodná kvóta 2010
               
               
                  Upravená kvóta 2010
               
               
                  Zistený výlov 2010
               
               
                  Rozdiel kvóta – výlov (nadmerný výlov)
               
               
                  Koeficient uvedený v článku 105 ods. 2 nariadenia (ES) č. 1224/2009 (nadmerný výlov * 2)
               
               
                  Odpočet 2011
               
               
                  Odpočet 2012
               
               
                  Odpočet 2013
               
               
                  Odpočet 2014
               
               
                  Odpočet 2015 a podľa potreby nasledujúce roky
               
            
                  MAC/8C3411
               
               
                  27 919
               
               
                  24 604
               
               
                  44 225
               
               
                  –19 621
                  (79,7 % z kvóty na rok 2010)
               
               
                  –39 242
               
               
                  4 500
               
               
                  5 500
               
               
                  9 748
               
               
                  9 747
               
               
                  9 747